CELEX: 62015CN0345
Language: hr
Date: 2015-07-07 00:00:00
Title: Predmet C-345/15 P: Žalba koju su 7. srpnja 2015. podnijeli Chelyabinsk electrometallurgical integrated plant OAO (CHEMK) i Kuzneckie ferrosplavy OAO (KF) protiv presude Općeg suda (drugo vijeće) od 28. travnja 2015. u predmetu T-169/12, Chelyabinsk electrometallurgical integrated plant OAO (CHEMK) i Kuzneckie ferrosplavy OAO (KF) protiv Vijeća Europske unije

21.9.2015   
            
            
               HR
            
            
               Službeni list Europske unije
            
            
               C 311/33
            
         Žalba koju su 7. srpnja 2015. podnijeli Chelyabinsk electrometallurgical integrated plant OAO (CHEMK) i Kuzneckie ferrosplavy OAO (KF) protiv presude Općeg suda (drugo vijeće) od 28. travnja 2015. u predmetu T-169/12, Chelyabinsk electrometallurgical integrated plant OAO (CHEMK) i Kuzneckie ferrosplavy OAO (KF) protiv Vijeća Europske unije
   (Predmet C-345/15 P)
   (2015/C 311/38)
   Jezik postupka: engleski
   
      Stranke
   
   
      Žalitelji: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) (zastupnici: B. Evtimov, odvjetnik, D. O'Keeffe, Solicitor)
   
      Druge stranke u postupku: Vijeće Europske unije, Europska komisija, Euroalliages
   
      Zahtjevi
   
   Žalitelji zahtijevaju da Sud:
   
               —
            
            
               ukine presudu Općeg suda,
            
         
               —
            
            
               donese konačnu meritornu odluku ako stanje postupka to dopušta,
            
         
               —
            
            
               podredno, vrati predmet na ponovno suđenje Općem sudu,
            
         
               —
            
            
               naloži Vijeću Europske unije snošenje troškova,
            
         
               —
            
            
               naloži intervenijentima snošenje vlastitih troškova.
            
         
      Žalbeni razlozi i glavni argumenti
   
   Žalitelji navode da je Opći sud povrijedio pravo EU ocjenom žaliteljevih tužbenih razloga kako slijedi:
   
               —
            
            
               prvim žalbenim razlogom, žalitelji navode da je Opći sud počinio pogrešku u tumačenju članka 11. stavka 3. Uredbe Vijeća (EZ) br. 1225/2009 (1) (Osnovna antidampinška uredba) i počinio pogrešku u svojoj pravnoj ocjeni kada je odbio tužbeni razlog prema kojemu članak 11. stavak 9. Osnovne antidampinške uredbe i njegovo upućivanje na članak 2. Osnovne antidampinške uredbe zahtijevaju da institucije izračunaju antidampinške marže prilikom svih privremenih revizija čime one također krše načela dobre uprave, transparentnosti i pravne sigurnosti,
            
         
               —
            
            
               drugom žalbenim razlogom, žalitelji navode da je Opći sud počinio pogrešku u tumačenju rasuđivanja Općeg suda u presudi T-143/06 MTZ Polyfilms protiv Vijeća Europske unije.
            
         
      (1)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice SL L 343, str. 51. (SL, posebno izdanje na hrvatskom jeziku, poglavlje 11., svezak 30., str. 202.)